DOCTOR CHA
Nababaliw ka na ba? Bakit ka umakyat do'n?
Muntik ka nang mamatay!
Ayos ka lang ba?
Buti naman at ligtas ka.
A…
ayos lang ako.
Ayos lang ako.
May tsismis ako!
No'ng narinig ko 'yong tsismis tungkol kina Professor Seo at Dr. Cha,
hindi ako naniwala agad.
Kaya lang nakita mismo ng mga mata ko.
"Nababaliw ka na ba? Muntik ka nang mamatay!"
Pero mas matindi si Professor Roy.
"Buti naman at ligtas ka."
Hindi mo kailangang gayahin lahat.
Ano ba 'to?
Ano kaya 'to?
Ano'ng ibig mong sabihin?
Ano nang mangyayari?
Baka isang love triangle! 'Di ba?
-Puwede bang kumain ka na lang? -'Di ba love triangle 'yon?
Hindi 'yon gano'n.
Ano?
Paano mo nalaman, Dr. Jeon?
Basta alam ko lang.
Walang namamagitan kina Professor Seo at Dr. Cha.
"Walang namamagitan sa kanila"?
Alam ng lahat ang tsismis na nagde-date sina Dr. Cha at Professor Seo.
Naku, alam mo ba 'yong si Roy Kim?
Kasali rin 'yong guwapong professor na 'yon.
Sinasabi ng mga tao na love triangle sila.
Nahihiya ako na pinag-uusapan natin 'to.
Pero, isipin n'yo na lang.
Bakit 'di alam ng matandang tulad niya kung pa'no alagaan ang reputasyon niya?
Parati siyang pinag-uusapan ng mga tao.
'Di ba Family Medicine ang susunod na pupuntahan ni Dr. Cha?
Oo.
Professor Choi, siguraduhin mong mababantayan mo siya
para wala nang umikot na mga tsismis.
Sige.
Ang lakas ng loob niyang hawakan ang asawa ko.
Ayos ka lang ba?
Tinatanong mo 'ko?
Parang nabigla ka kanina.
Ako ang asawa niya pero parang mas nabigla ka kaysa sa 'kin.
Kaya nga, e.
Sobra akong nag-aalala kay Dr. Cha.
Sa maraming bagay.
Salamat sa pag-aalala mo,
pero hindi ako sigurado kung magugustuhan 'yon ni Dr. Cha.
Maraming usap-usapan na kumakalat sa ospital.
Nasa suicide prevention center na si Mr. Hwang,
at nag-request nang konsultahin ang Psychiatry Department.
Sige.
Nabalitaan ko ang nangyari.
Ayos ka lang ba?
Oo.
Buti naman.
Buti na lang walang nasaktan,
pero naiwasan sana ang nangyari
kung kumonsulta agad tayo sa Psychiatry Department.
Sinabi sa 'yo ng asawa niya ang posibleng tangkang pagpapakamatay,
at sinabi ko rin sa 'yo.
Sinasabi mo ba
na kasalanan ko lahat 'to?
Hindi.
Lahat tayo may kasalanan.
Saan po tayo pupunta?
May gusto 'kong ipakita sa 'yo.
GUSAN UNIVERSITY HOSPITAL CANCER WARD
Hindi ko sinasabing matuwa ka
na makitang hindi masaya ang ibang tao.
Napakaraming pasyente rito
na nagpapakahirap para lang mabuhay.
Desperado rin ang pamilya ng mga pasyenteng 'to.
Ikaw lang
ang nakakaalam ng tindi ng sakit na nararamdaman mo.
Kaya hindi ko sasabihin…
na naiintindihan ko ang nararamdaman mo.
Pero ito ang masasabi ko sa 'yo.
Walang buhay sa mundong ito…
na hindi importante.
Sir.
Ang mabuhay at makahinga
ay mas maganda kaysa sa iniisip mo.
Kaya 'wag kang mamamatay.
Dapat mabuhay ka.
Pero 'wag mo na ulit gagawin 'yon. Tinakot mo 'ko.
Pasensiya na. Sobra ka sigurong nag-alala.
Hindi, mas aalagaan na kita.
Ayos ka lang ba?
Ayos na 'ko.
Maayos na talaga 'ko.
Mukhang magiging maayos na siya.
Bata pa ang asawa niya pero mahal na mahal siya.
Pinanatag at kinumbinsi niya siya.
Kaya tingin ko magiging maayos na siya.
Sige.
At mahal niya rin ang asawa niya.
Buti naman at maayos na ang lahat.
'Pag tinitingnan ko 'yong mag-asawa,
parang naiinggit ako.
Naiinggit?
Parang ang tindi ng pagmamahal nila sa isa't isa
na kaya nilang lampasan nang magkasama ang kahit anong hirap.
Iniisip ko kung naranasan ko na ang gano'ng klaseng pagmamahal,
o kung may nagmahal na sa 'kin nang gano'n.
'Yong mga gano'n.
Parang tanga, 'no?
Buti alam mong parang tanga.
'Pag tapos na si I-rang sa college admissions,
mamasyal tayo sa Jeju Island.
Hindi na 'ko nakapunta ro'n simula pa no'ng bago tayo ikasal.
Ano ba'ng sinasabi mo?
Magkasama tayong pumunta sa Aewol.
Sa Aewol?
Kailan tayo pumunta sa Aewol?
Hindi mo ba naaalalang pumunta tayo sa Aewol…
Sino'ng kasama mo? Kasi siguradong hindi ako 'yon.
Pumunta 'ko ro'n para sa conference.
Siguradong-sigurado ka kaya akala ko nakapunta na talaga 'ko.
Pasensiya na, nalito ako.
Hay naku, makakalimutin na 'ko.
Ang sipag mo naman.
Gusto n'yong makita sa resulta ang determinasyon ko.
Pero 'wag ka masyadong magpaka-stress.
Sipagan mo lang tulad ng dati.
Sisipagan ko pa po lalo.
ANONG ORAS KA MAKAKARATING SA ACADEMY?
-Close ka ba kay Eun-seo? -Bakit ka po tumitingin sa cellphone ko?
Pa'no kayo naging close?
Ano po'ng ibig n'yong sabihin?
Pareho po ang eskuwelahan namin, kaya nagkikita kami sa canteen,
tapos naghiraman kami ng notes. Gano'n po kami naging magkaibigan.
Doktor pala ang nanay niya.
Ano'ng trabaho ng tatay niya?
Hiwalay po yata ang mga magulang niya.
Hindi ako nagtanong, kaya wala akong masyadong alam.
Gumanda na ang carry mo at umayos na rin ang bilis.
Pero kung itataas mo ang balikat mo 'pag pumapalo,
masisira ang asinta mo.
Ikaw na.
Ako na ba?
Pero, hindi ba
may alok sa 'yo ang Jaemin University Hospital?
Mayro'n nga.
Kung maganda ang alok nila,
'di ba magandang tanggapin 'yon para tumaas ang suweldo mo?
Parehong suweldo ang alok nila at saka masyadong malayo sa bahay.
At may nakuha na silang iba.
A, gano'n ba.
Naisip ko lang tanungin.
May problema ba?
Ano?
Wala.
Ayos lang ako.
Ang layo ng bola sa marka.
O bali ang club mo?
Kaya nga, hindi ko makuha nang tama.
Oo nga.
Pangalawa si Eun-seo sa national art competition.
Dapat magkita kayo para mabati mo siya.
Bakit kahit isang beses 'di ka naunang magsabi na makikipagkita sa kaniya?
Sa totoo lang, hindi ko siya matingnan sa mata.
Nakakatakot na napakasuklam ng tingin niya sa 'kin.
Kasi hindi ka man lang gumagawa ng paraan.
Paraan para mapalapit sa kaniya.
Sige. Susubukan ko.
Sabihin mo na magkita kami.
Dapat bilhan ko siya ng masarap.
-Mama! -Ji-yun.
-Opo, sir. Kakalabas lang namin. -Ingat.
-Hello. -Hello.
Hello.
Hi, Mama.
Pauwi na po ako. Kasama ko si I-rang sa taxi.
Nabalitaan ng papa mo na may award ka kaya gusto kang ilibre ng hapunan.
Hindi po ba dahil nagmakaawa kang makipagkita siya sa 'kin?
Ano ba, 'wag ka ngang ganiyan.
Gusto ka niyang makita at batiin dahil sa award mo.
Talaga po?
Kung ayaw mo siyang makita, 'wag na.
Hindi, magkita po tayo.
Tingin ko masaya po kung magkikita kami.
-Pakisabi po magkita kami agad. -Sige.
Ano'ng mayro'n?
Wala naman.
SA DAMUHAN NG ESKUWELAHAN 'WAG MATULOG IN-HO
UNANG PHOTO BOOTH PIC NAMIN NI IN-HO
DATE SA HAN RIVER KASAMA SI IN-HO
WALANG HANGGAN ANG PAGMAMAHAL NATIN IN-HO, SEUNG-HI
TAKOT PA SI EUN-SEO SA CAMERA DAPAT NGUMITI KA
Cheers.
Sige.
Ano ba, kausapin mo siya.
Eun-seo, balita ko mataas 'yong award na nakuha mo.
Makakatulong 'yon sa college admissions, 'di ba?
Siyempre.
Opo, pero hindi n'yo po siguro gusto na pareho kami ni I-rang
na ayaw mag-med school.
Medyo nadidismaya 'ko.
Pero paano kayo naging magkaibigan?
Alam kong parehas kami ng academy kaya sinadya kong lapitan siya.
Eun-seo!
Bakit?
Sa tingin n'yo?
Dahil interesado at naiinis ako sa pamilya mo, Papa.
Huwag mong sabihin sa 'kin…
na iniisip mong sabihin lahat kay I-rang.
Tingin ko, huli na'ng lahat para itanong mo pa sa 'kin 'yan.
Ano 'to?
Bakit po kayo nandito, Papa?
I-rang, kasi…
Ang totoo, tatay ko ang tatay mo.
Naisip ko lang na dapat mong malaman.
Naiinis talaga 'ko sa pagka-ignorante mo.
Hindi mo pa rin ba makuha?
Magkapatid tayo!
Magkaiba ang nanay natin pero parehong tatay!
-Tumigil ka na! -Huwag mong sisigawan ang anak ko!
Ginawa ko po ang hindi mo magawa sa loob ng 20 taon.
Bakit ka po nagtago kung ganito lang kadali ang magsabi ng totoo?
Pasensiya na.
"Siyang nagkakamit ng pangangalunya sa isang babae ay walang bait."
Ba't nandito ka ng ganitong oras?
Nakauwi na po ba si I-rang?
Hindi pa.
Nandito na siya.
Nandito na po ba si Mama?
May night duty siya. Bakit?
Lola.
Bakit hindi n'yo po napalaki nang maayos ang anak n'yo?
Ano?
-Ano'ng sinabi mo? -Mali ang pagpapalaki n'yo sa kaniya!
Dapat po siguro batiin ko kayo.
May isa pa kayong apong babae.
Naku! Talaga?
Ka-edad ko siya.
Seo I-rang.
Huwag mong sasabihin kay Mama.
Hindi ko alam ang gagawin ko 'pag nalaman din ni Mama.
Hoy, In-ho.
Ano'ng problema niya?
Lintik ka!
Buwisit ka!
Anak sa labas?
Naku, Diyos ko po.
Ano'ng gagawin ko sa makasalanang batang 'to?
Pa'no mo nagawa 'yon?
Ano ba'ng pumasok sa utak mo?
Ano ba'ng magagawa ko no'ng nagdesisyon siyang ituloy ang pagbubuntis?
Pinakasalan mo si Jeong-suk no'ng mabuntis siya kay Jung-min.
Bakit mo inulit ang pagkakamaling 'yon?
Pagkakamali na ni hindi ginagawa ng ibang tao!
At matalino pa rin ang tingin mo sa sarili mo?
Teka, paano nalaman ni I-rang?
Sinabi po…
no'ng isang anak ko.
Ano'ng gagawin natin?
Sino'ng nanay ng sutil na batang 'yon?
Kilala n'yo rin po…
ang nanay.
Ako?
Kilala ko?
Paano ko siya makikilala?
Sino ba siya?
Si Seung-hi.
Si Seung-hi?
'Yong Seung-hi na dine-date mo no'ng college?
Opo.
Diyos ko.
May hinahanap po ba kayo?
Gusto kong makipagkita kay Professor Seo In-ho.
Umuwi na siya.
Ang totoo niyan, inoperahan ako ni Professor Seo limang taon nang nakakaraan.
at magaling na 'ko.
Sa mga panahong 'yon, nakapaglabas ako ng mga tula.
Gusto ko 'tong ibigay sa kaniya.
Puwedeng pakibigay sa kaniya?
Oo, sisiguraduhin kong makukuha niya 'to.
-Salamat. -Sige.
"Para kay Professor Seo In-ho, na nirerespeto at pinasasalamatan ko."
E di nakikipagkita kay Seung-hi kahit kasal ka na?
Hindi po.
No'ng resident ako,
pumunta 'ko sa US para magsanay.
Tama.
Nakita ko ulit si Seung-hi sa ospital. Resident siya ro'n.
Natuwa ako no'ng makita siya.
At naisip ko ang nakaraan namin.
Pagkatapos po ng residency ko, bumalik ako sa Korea.
Tapos tinawagan niya 'ko na buntis daw siya,
pero buntis din no'n si Jeung-suk.
Ano'ng magagawa ko?
Hindi ako makapagsalita, kaya sabi niya siya na'ng bahala.
Pero hindi ko alam na tinuloy niya magbuntis.
Tanga rin si Seung-hi.
Bakit pumayag ang napakayamang babae na magkaanak na walang tatay?
Sabi niya ituring kong naghiwalay kami at maging ama pa rin ng bata,
kaya nakikipagkita ako tuwing nasa Korea sila.
Pero tatlong taon na no'ng nagdesisyon silang manirahan na sa Korea.
Sinasabi mo bang dalawang pamilya ang binubuhay mo?
Hindi naman talaga dalawang pamilya ang binubuhay ko.
Pero no'ng bumalik na si Seung-hi sa Korea, madalas kaming magkita,
at 'yong mga nararamdaman ko--
Nagyayabang ka ba?
Nakabuntis ka at nangaliwa nang tatlong taon.
Ano'ng tawag mo ro'n, ha?
Mama, 'wag ka ngang ganiyan--
Sa tingin mo kaya ko pang pigilan ang sarili ko ngayon?
Ano'ng trabaho ni Seung-hi?
May sarili ba siyang clinic?
Ang totoo, si Seung-hi…
Ano?
…nagtatrabaho sa ospital
-sa parehong department ni Jeong-suk. -Lintik kang…
Hindi ka dapat tawaging tao.
Hayop siguro ang ipinanganak ko!
Pa'no ka nakakakilos nang maayos
ngayong nagtatrabaho sa iisang ospital ang asawa at kabit mo?
Si Jeong-suk ang gusto na magtrabaho kahit ayaw ko.
Tumahimik ka!
Ano'ng gagawin mo?
Hindi dapat malaman ni Jeong-suk.
Ang tagal mo na siyang niloloko. Siguraduhin mong 'di niya malalaman.
Pero alam na ni I-rang.
Hindi mo ba nakita kanina?
Ayaw niyang malaman ni Jeong-suk.
Subukan mo siyang kumbinsihin.
Kakausapin ko rin siya.
-Sige po. -Isa pa,
hayaan mong mag-aral sa art school si I-rang.
Pa'no mo siya kokontrahin ngayon?
Buwisit ka!
Sino 'yan?
Nagulat ako ro'n.
Ano pong gusto n'yo?
"Huwag mong sabihin kay Mama"?
Salamat kung 'di mo sasabihin.
Sige po, 'yan din naman ang plano ko.
Lilinawin ko lang.
Hindi ko sasabihin ang pangangaliwa mo para kay Mama at hindi para sa 'yo.
Kahit ano pa ang rason,
sana isipin mo na para 'to sa ikatatahimik ng pamilya natin.
Kaya may sasabihin ako.
Dahil sa pagkakataong 'to, napag-isip-isip ko ulit ang tungkol sa pagkolehiyo mo,
at kahit taliwas sa paniniwala ko, nagdesisyon akong suportahan ang gusto…
Hindi n'yo na kailangang magsalita.
Naiintindihan kong susuportahan n'yo 'ko dahil nagsisisi kayo.
Alam ko na ang sinasabi n'yo, kaya puwede bang umalis na kayo?
Sige.
Pero ano'ng eskuwelahan ang gusto mo?
Bakit? Gusto n'yong sa Hanguk University ako?
Importante pa rin dito kung sa'n ka nag-aral--
Puwede bang umalis na lang kayo!
Kumusta po.
SEO IN-HO
SA LAHAT NG BUTO NG BULAKLAK SA MUNDO
CHOI SEUNG-HI
MAGKITA TAYO SA EAST WING 2ND FLOOR EMERGENCY EXIT 5:00 P.M.
Hello.
No'ng tinanong mo 'ko kung malakas ang pag-iisip ko,
nag-aalala ka ba sa 'kin bago mo sirain ang pamilya ko?
Hindi ako nag-alala.
Nagbabala ako.
Hindi mo yata naintindihan.
Hindi porke alam ko na ang totoo, sasabihin ko na 'yon sa mama ko.
Itutuloy lang natin kung ano'ng mayro'n na tayo.
Tama.
Kailangan mong lumipat ng eskuwelahan.
Hindi mo ba naisip na may iba pa 'kong puwedeng gawin?
Ano?
Sasabihin mo sa mama ko?
Sa tingin mo hahayaan lang kita?
Resident ang mama ko, pero professor ang mama mo.
Mama ko 'yong biktima.
Mama mo 'yong salarin. Maninira ng pamilya!
Hindi ba tatay mo ang nangangaliwa?
Sabi mo pareho ang tatay natin.
Ayos lang ba sa 'yo?
Maninira ng pamilya 'yong nanay mo.
Nangangaliwa 'yong tatay mo.
Anak ka ng mga taksil.
Umayos ka!
Sabi ko iurong mo sa kanan ang bituka.
Alam mo ba kung saan papunta 'yon?
Pasensiya na po.
Bakit ba wala ka sa sarili? Hindi ka ba nakatulog kagabi?
Hindi po. Aayusin ko na.
Iangat mo pa.
Itapat mo sa camera.
CHANGING ROOMS STORAGE
Papa.
Ano 'yon?
Dapat professional ang tawagan natin--
Malapit ka po ba kay Professor Choi?
Bakit mo tinatanong 'yan?
May…
relasyon ba kayo?
A…
Sinabi sa 'yo ni I-rang?
Nabalitaan mo sa lola mo?
-Alam nila pareho? -Paano mo nalaman?
Alam na ng buong pamilya?
Teka, ibig sabihin totoo ang mga tsismis.
Alam din po ba ni Mama?
Hindi niya alam, at hindi niya puwedeng malaman.
Huwag mong hayaang malaman niya.
Mahina ang katawan niya at mahirap ang trabaho niya.
Basta hindi niya puwedeng malaman.
Oo, tama ka.
Alam kong nabigla ka at wala akong mabibigay na dahilan.
Pero Jung-min, malaki ka na, naiintindihan mo na siguro ako.
Hindi, ayokong intindihin ka.
Dati gusto kong maging magaling na doktor tulad mo.
Nirespeto kita.
Pero hindi na ngayon.
Dismayado ako sa 'yo, Papa.
Jung-min, kumain ka na ba?
Ikaw po, Mama?
Natutuwa akong tinawag mo 'kong Mama rito.
'Yong gamot n'yo po? Naiinom n'yo pa ba?
Siyempre. May alarm ako kaya naiinom ko pa rin.
Gusto n'yo pong maghapunan?
Libre ko.
Sayang. Night duty ako ngayon.
Gusto mo bang akin na muna ang night duty mo?
Parang pagod na pagod ka.
Ayos lang.
GUSAN UNIVERSITY HOSPITAL
Pasensiya na.
"Ang nakakahiyang katotohanan tungkol kay Actor S,
na ginawang dalagang ina ang anak ko?"
Sino kaya 'to?
Tigilan mo na nga 'yan.
Ano'ng ginagawa n'yo?
Si Seo Min-jun.
Ano mayro'n kay Seo Min-jun?
Nagkakagulo sa internet.
Mukhang iniwan niya ang buntis na girlfriend niya.
Pinost ng mga magulang ng babae sa e-People.
Talaga?
Gusto ko pa naman si Min-jun.
Sayang naman.
NASIRA ANG IMAHE NG AKTOR NA SI SEO MIN-JUN
Tama, nakita ko na siya.
Ano'ng pinagsasabi mo?
Parang kakakita ko lang kay Seo Min-jun sa tapat ng ward.
-Talaga? -Oo, si Seo Min-jun.
Sino'ng nagsabi na i-post n'yo 'yon?
Sabi ko na hindi siya! Sinabi ko nang 'di siya ang ama ng bata!
Tingnan mo kung pa'no mo siya pinoprotektahan.
Sa tingin mo magpapasalamat siya na pinoprotektahan mo siya?
Sige, kung hindi siya, e di sino?
Kailangang sabihin mo sa 'min ang totoo para maniwalang hindi nga siya!
Mawalang-galang na. Ito ba ang kuwarto ni Yoo Ji-seon?
Sino ka?
Ako ang agent ni Seo Min-jun.
Sigurado kang si Seo Min-jun 'yon?
Nakasalubong ko siya sa tapat ng ward at nagkabangga pa kami.
Tapos sabi niya, "Pasensiya na." Boses ni Seo Min-jun 'yon!
Siya talaga 'yon.
-Si Seo Min-jun 'yon. Grabe. -Hindi nga.
Hindi ba?
Hindi, ka-boses niya si Seo Min-jun.
'Yong timbre ng boses niya.
Hindi ko makalimutan ang boses niya no'ng humingi siya ng pasensiya.
Dr. Cha.
Ha? Ano 'yon?
No'ng pumunta ka sa kuwarto ko para kunin ang cellphone ko,
nilinis mo ba 'yon?
A…
oo.
Wala na kasing mapaglagyan,
kaya natural na sa 'kin na linisin 'yon dahil marami kang ginagawa.
Sinabi ko ba sa 'yong linisin 'yon?
Hindi po.
E, ano?
Bakit hinawakan mo ang gamit ng iba nang hindi nagpapaalam?
Mali ako na hinawakan ang gamit mo nang hindi nagpapaalam.
'Wag mo nang hahawakan ang gamit ko.
Hindi maganda 'yon.
Bakit hindi mo sinabi sa 'kin?
Kung sinabi mo, pananagutan ko 'yan kahit ano pang mangyari.
Bakit hindi mo sinabi sa 'kin?
Pero kahit papa'no alam ko na ngayon.
Pasensiya na.
Aalisin ko 'yong post
at magpapaliwanag na hindi totoo 'yon.
Hindi mo kailangang gawin 'yon.
Ayokong magsinungaling.
Hindi ikaw
ang ama ng bata.
Hindi ikaw ang ama.
Anak 'to ng dating boyfriend ko.
Uy, Mi-hee.
Bakit? Gusto mong tumakbo ulit?
E, ano'ng gagawin mo?
Ako? Gumagawa ako ng mga side dish.
Talaga?
Sige.
Bye.
-Mama. -Ano?
-Honey? -Ano 'yon?
Puwede bang lumabas sandali para makipagkita kay Mi-hee?
Oo, sige.
Oo naman. Lumanghap ka ng sariwang hangin.
Nakokonsiyensiya kasi ako. Medyo matagal na tayong 'di nagkakasama.
Ayos lang po. Uuwi ulit ako next week.
Ayos sa 'kin 'yon.
Sige, babalik agad ako.
-Mama, babalik ho ako. -Sige.
-Mamaya na lang ulit. -Sige.
-Ingat. -Sige.
Ang sakit na makitang gano'n si Mama na walang kaalam-alam.
Makipaghiwalay ka na agad sa babaeng 'yon
bago malaman ni Mama.
Ano kasi…
Hindi madali para sa kaniya na tapusin ang relasyon na 'yon.
May anak siya sa kaniya.
Anak?
Anak na babae. Ka-edad ko.
Grabe, 'di ba?
Nahilo siguro siya.
Naiintindihan ko naman.
Bumababa na ang halaga ko
at wala nang batang lalaki na nagkakagusto sa 'kin.
Hindi na masaya ang buhay.
Pero maganda pa rin ang takbo ng clinic mo.
Ano'ng saysay kung napupunta lang lahat ang perang 'yon sa interes sa bangko?
Kung iisipin mo, mas mabuti pa 'yong sumusuweldo na lang, 'di ba?
-At dahil diyan. -Ano?
Magpahula tayo.
-Magpapahula. -Hoy.
Nagsisimba ang nanay ko.
Ni huwag mong isiping mag-asawa.
Ano?
Hangga't wala kang karelasyon, wala kang dapat ipag-alala.
Huwag kang babalik dito maliban kung may karelasyon ka na.
Diyos ko po.
Itanong mo sa kaniya kung may gusto kang malaman.
Ako?
Nambababae ba ang asawa ko?
May babae siya?
Hindi talaga puwedeng malaman ni Mama.
Papa, Lola, I-rang, kumilos lang kayo nang normal.
'Yan din ang iniisip ko.
Masama na nga ang pangangaliwa,
pero ikamamatay niya 'pag nalaman niyang nagkaanak ka sa relasyong 'yon.
Ikaw, Papa?
Wala akong karapatang magsalita.
Tulad ng sabi ko dati,
walang magandang maidudulot 'pag nalaman 'to ng mama n'yo.
I-rang, gagawin mo rin 'yon, 'di ba?
Maingat ka rin pala.
-Namana mo ba 'yan kay Papa? -Hindi 'no!
Hindi ko alam kung posibleng kumilos na parang wala lang
habang tinatago ang problemang 'to.
Sabi nila parang isang malaking drama ang buhay.
Hay, naku.
Papa.
Gaano katagal mong binabalak ang magkaro'n ng dalawang pamilya?
Mukhang itutuloy mo lang 'yon kung hindi ka nahuli.
Magdesisyon ka sa loob ng tatlong taon, 'pag tapos na si Mama sa residency.
Makipagdiborsiyo ka kay Mama at piliin ang babaeng 'yon,
o makipaghiwalay sa babaeng 'yon at patuloy na makisama kay Mama.
Ipangako mong pipili ka.
Alam mo na.
Ano'ng…
-Ano'ng ibig mong sabihin? -Na hindi guwapo…
ang asawa mo.
Grabe.
Hindi naman masyado.
Ikaw ang habulin ng mga lalaki!
-Ano? -Ako?
Nasa malapit lang siya.
Mag-isip kang mabuti.
Mag-ingat ka.
Kakaiba ang kapalaran mo.
Mas maraming lalaki ang magkakagusto sa 'yo habang tumatanda ka.
Ano ba?
Ano ba 'to?
Naku, sayang ang oras at pera natin.
Hoy, ano ba?
Mukhang nasa bandang huli ang suwerte mo sa lalaki.
Anong kalokohan ba 'yang pinagsasabi mo?
Bakit magugustuhan ng mga lalaki ang tulad ko?
Bakit puro kalokohan ang sinabi ng babaeng 'yon?
Tingnan mo nga.
Alam mo ba kung ga'no katotoo ang hula rito?
Pumipila ang mga kilalang politiko at artista
para magpahula rito, loka-loka.
Magaling siya. Alam niyang hindi guwapo ang asawa mo.
Hoy, ikaw talaga…
Pero bakit parang may sakit ka?
Naku.
Nangangayayat ba 'ko?
May nangyari bang masama?
Hala.
Professor, manghuhula ka siguro.
Ang totoo…
medyo may ginawang problema ang anak ko.
Professor siya sa malaking ospital. Anong problema ba ang ibibigay niya?
Malamang,
may iba siyang babae?
Bandang huli, nalaman ng buong pamilya ko ang katotohanan.
Nandito ka ba para ipagyabang 'yon?
Aayusin ko lahat 'pag natapos na ng asawa ko ang residency niya.
Anuman ang mangyari.
Kaya sana huwag kang makialam.
Dahil ayaw kong mabigla ang asawa kong may sakit.
Ang…
bait mo naman.
Kaya nakikiusap akong huwag kang magsalita tungkol dito.
Naiintindihan ko ang sinasabi mo sa 'kin.
Pero hindi ako sigurado
kung susunod ang bibig ko.
Gusto ng isa na sabihin ko sa kaniya, at sabi naman ng isa na huwag magsalita.
Grabe.
Nakakatuwa ang napapanood kong eksena.
Gusto mo pa rin ba na sabihin ko kay Dr. Cha?
Akala ko tumanggi ka na.
Maghintay ka lang.
Malay mo.
Baka pagbigyan ko ang hiling ng isa sa inyo.
Bagay talaga kayong dalawa.
Gumagawa kayo ng gulo nang hindi man lang nag-iisip.
Pero napakaduwag ng solusyon mo.
Baka mas mabuti pa
na harapin mo na lang 'to.
Sa K-Fantastique Hotel 'to, 'di ba?
Magpapa-reserve ako para sa limang tao sa susunod na Martes.
Birthday 'yon ng manugang ko.
Puwede rin bang magpahanda ng cake?
MEDICAL LICENSE PANGALAN: SEO IN-HO
Hotel? Bakit do'n?
Birthday ni Jeong-suk.
A, gano'n ba.
Magandang dahilan 'yon.
Puwede tayong magsama-sama bilang pamilya at pasayahin siya
sa pag-celebrate ng birthday niya at bigyan siya ng mga regalo.
Sinusuwete ka pa hanggang ngayon,
pero katrabaho niya si Seung-hi kaya baka mahuli ka na.
Bantayan mo siya para wala siyang gawing kahina-hinala.
'Di ako papayag na makipagdiborsiyo ka.
Ibababa ko na.
May hinahanap po ba kayo?
Wala pa 'kong napipili,
pero gusto kong bilhan ng regalo ang manugang ko.
Napakabait n'yo pong biyenan.
Lahat ng biyenan ganito na ngayon.
Hindi tulad dati.
-Puwedeng patingin niyang bag? -Sige po.
Magkano ba 'to?
2.3 million won po ang medium.
At 2.9 million won po ang large.
Puwedeng patingin na lang ng mga pitaka o scarf?
Sige po.
Bagay na bagay po sa 'yo dahil maputi kayo.
Kukunin ko 'to.
Napakasakit ng balikat ko.
May magandang gamot ba para dito?
Sandali lang po.
Hello?
Ano 'to?
Isipin mo na lang na pasasalamat 'to.
Maganda raw 'tong pantanggal ng kulubot.
Ano ba'ng saysay ng pagtanggal ng kulubot sa edad ko?
Hindi naman ako mag-aasawa ulit.
Ang talino mo talaga, Ms. Oh.
Naku, parating sinasabi ng mga tao na hindi seryosong sakit 'yon.
Pero pagkatapos ng surgery, hindi ko maiwasang malungkot
habang nakahiga sa ospital.
Pero nagtiyaga ka na maghanda ng pagkain para sa 'kin
Hindi mo alam kung ga'no mo 'ko napasaya.
Bakit kaya ang bait niya?
Mabuti naman kung gano'n.
Salamat sa regalong 'to.
Oo.
Gusto kong matikman ulit ang rice punch mo.
Hindi ka pa siguro nakakagawa ng rice punch.
Hindi pa.
Mahirap gawin 'yon.
Mababali ang kamay mo dahil sa pagmamasa ng malt.
A, gano'n ba.
HIndi ko kasi alam.
Hindi na kayo masyadong nagkikita ngayon ni Jeong-suk, ano?
Oo, ang dami niyang ginagawa.
Pero kahit mahirap, gusto niyang magtrabaho.
Siyempre, kahit mahirap, magaan naman sa pakiramdam niya.
A, gano'n ba.
Hindi siya ang tipong nagpapasalamat dahil ginawan ko siya ng rice punch.
Ni isang beses 'di siya nagpasalamat 'pag nagpapadala 'ko ng kimchi.
Hindi niya nga alam.
Hindi alam ni Jeong-suk at ng nanay niya.
Hey
Ano'ng saysay ng pagsisi Sa 'di maiwasang paglipas ng panahon
Wala akong planong makipaghiwalay kay Professor Seo.
Kung gusto mong sabihin kay Dr.Cha ang tungkol sa 'min, sige, gawin mo.
Aayusin ko lahat 'pag natapos na ng asawa ko ang residency niya.
Kaya sana huwag kang makialam.
Professor, aalis ka na ba?
Dapat sana.
Mukhang masaya ka.
-Halata ba? -Oo.
Ang totoo niyan, birthday ko ngayon.
Maghahapunan ako sa hotel kasama ang buong pamilya ko.
Alam kong wala lang 'to,
pero masaya ako na maghahapunan kami sa hotel.
Kasama ang pamilya mo?
Siguro nando'n din
si Professor Seo.
Nando'n nga.
Sige, aalis na 'ko.
Dr. Cha.
May sasabihin ako sa 'yo.
Mahirap 'tong sabihin.
At hindi ako sigurado…
kung dapat ko 'tong sabihin.
Ikaw ang habulin ng mga lalaki!
Nasa malapit lang siya.
Mag-isip kang mabuti.
E di, mas mabuti siguro na huwag mo nang sabihin.
Kung mahirap sabihin,
at kung hindi ka sigurado kung dapat mong sabihin o hindi,
mas mabuting huwag mo nang sabihin, 'di ba?
Tama ka.
Sige, aalis na 'ko.
Happy birthday.
Ayos lang na sabihin 'yon, 'di ba?
Hindi ka pa aalis?
Hindi pa.
May gagawin muna akong mga reseta.
Kakagaling mo lang sa bakasyon?
Hindi ko account 'to.
Social media page 'to ni Professor Choi.
Nakita ko sa account ng ibang doktor.
Ang bongga niya.
Sana ganito rin ako.
Mukhang pumunta rin siya sa Paris.
#BUSINESSCLASS #GLASSOFWINE #EUROPE #PIT-A-PAT #BIYAHESAPARIS
Naku.
Mukhang may boyfriend siya.
O baka asawa niya?
-Bakit mo nasabi 'yan? -"Couple Goals".
Tag 'to na ginagamit lang ng magkarelasyon.
'Di ba may conference sa Paris ng mga panahong 'yan?
Parang sinabi ni Professor Seo na may pinuntahan siyang conference do'n.
Hindi ako sigurado, pero hindi pumunta sa conference si Professor Seo no'n.
Natatandaan kong nagpa-reschedule siya ng operasyon dahil magbabakasyon siya.
Bakasyon?
Nagbakasyon
si Professor Seo no'ng mga araw na 'yon?
Oo.
Grabe, ang ganda nito.
#VACATIONGIFT #ANGBAIT #SALAMATSABRACELET
#ANGGANDA #KINIKILIGAKO
Puwede ko rin bang…
makita ang social media niya?
Ano? Puwede, kung hahanapin mo ang ID niya.
Masyado bang malala ang lagay mo,
para kanselahin ko ang conference ko?
Bracelet?
AVICHEN 24K DIAMOND BRACELET
Pasensiya na,
pero puwede ko bang itanong…
kung saan mo nabili ang bracelet mo?
Nagtanong ka lang naman, ba't humihingi ka pa ng pasensiya?
Binili 'to ng asawa ko para sa 'kin, kaya hindi ko alam kung sa'n 'to nabili.
FEBRUARY 3 GOLF TRIP NG ASAWA KO SA CHUNGJU
#CHUNGJU #GOLF #MEDYOMATAGALNA #MULANANGMAGLARONGGOLF
APRIL 5 CONFERENCE NG ASAWA KO SA JEJU ISLAND
#JEJUISLAND #AEWOL #SEASIDETRIP #MAGKASAMA
MAY 21 SEMINAR NG ASAWA KO SA YANGYANG
#CAMPING #YANGYANG #TAHIMIKNAKALIGAYAHAN #CAMPINGFOOD
JULY 17 NIGHT FISHING SA GEOJE NG ASAWA KO
#PANGINGISDASADAGAT #MALAKINGHULI #UNANGBESESMANGISDA
NIGHT-DUTY ROOM
Ilang beses ba silang dumating?
Lagi silang dumarating…
-Jeong-suk. -Hello.
-Kumusta na? -Hello.
Bakit ka nandito?
Dr. Moon,
natatandaan mong sinabi ko
na makikipagpalit ako sa 'yo sa Family Medicine?
Kailangan ko 'yong bawiin.
Kailangang sa Family Medicine ako sunod na mailagay.
Pero nangako ka.
Pasensiya na talaga.
Mahirap ipaliwanag,
pero hindi kasi maiiwasan.
Kung ayaw mong makipagpalit, dapat sinabi mo na.
Nakakainis.
Sige.
Mas ayokong makipagpalit dahil sa ugali mo.
Sa Family Medicine ako sunod na pupunta, gaya lang ng dapat kong gawin.
Naiintindihan mo, sweetie?
Bakit mo 'ko tinatawag na "sweetie"?
'Wag mo 'kong tratuhing parang bata dahil lang matanda ka.
No'ng nagkakilala tayo, sabi mo
galit ka sa gustong tratuhin sila nang espesyal dahil nakatatanda sila.
Pero ako,
galit ako sa mga bastos, kahit ano pa ang edad nila.
Galit na galit ako sa gano'n!
PROFESSOR SEO IN-HO: NASA K-FANTASTIQUE HOTEL AKO
BIRTHDAY NG ASAWA KO
Puwedeng subukan n'yong magmukhang masaya?
Walang malungkot sa birthday ni Jeong-suk.
Lola, dapat naging artista ka.
Huwag kang mang-asar.
Pinipilit ko ring protektahan ang pamilya ko.
Kanino po ba nagmana si Papa sa pagiging babaero?
Hindi dahil ipinanganak ko siya alam ko na lahat.
Hindi po maganda ang pagpapalaki sa 'yo.
Seo I-rang!
Huwag mong pagalitan si I-rang. Wala kang karapatan.
-Ano? -Tama ka.
Hindi ko siya napalaki nang maayos.
Dapat lang akong punahin.
Nakita mo, In-ho?
Nawawala ang respeto sa 'yo bilang ama ng tahanan
kapag nangangaliwa ka.
Alam ko rin 'yan. Bakit mo ba kailangang…
Tama na 'yan.
Paanong nagkaanak si Seung-hi nang hindi sinasabi sa 'yo?
Sinisira niya ba ang pamilya natin?
Nakakaawa rin siya.
Hindi niya 'yon ginawa nang mag-isa.
Pareho silang may kasalanan.
Tumahimik kayong lahat!
Grabe naman.
Nandito na si Mama.
Mama.
-Mama. -Uy, Jeong-suk.
DOCTOR CHA
Aalis na 'ko sa bahay na 'to.
Makikita mo ang asawa mo sa pinakamasamang lagay niya.
Ano'ng sa tingin mo ang ginagawa mo?
Sa madaling salita, maruming labanan 'to.
Paano kung gusto ko lang makipagdiborsiyo?
Magaling makisama ang asawa ko, 'di ba?
Sasabihin mo ba ang totoo? Tungkol sa inyong dalawa?
Honey!
Ang pagsasalin ng subtitle ay ginawa ni Joan G. Cabato